સપ્તાહના આરંભે તમારે ખાસ કરીને પિતાના આરોગ્ય વિશે કાળજી લેવી જરુરી છે. તારીખ 23ના રોજ યાત્રા પ્રવાસમાં વિઘ્ન કે વિલંબ આવે. તા. 24ના રોજ બપોર સુધી સમય વિજય સૂચક છે. દરેક જગ્યાએથી શુભ સમાચાર મળશે. આપનો વ્યક્તિગત વિકાસ થશે. આપ મનની વાત પત્ની અને સંતાનો સમક્ષ રજૂ કરી શકશો અને કોઈ યોજના ઘડી હોય તો તેમાં તેમને પણ સહભાગી બનાવી શકશો. સંતાન સંબંધી કોઈ સારા સમાચાર તમારા મનને હર્ષિત કરશે. તા. 24ના મધ્યાહનથી તા. 26ની સાંજ સુધી આપ માતા-પિતા સાથે સમય પસાર કરશો. સરકારી અને કોર્ટ-કચેરીના અટકેલા કાર્ય પુરા થશે. રાજકીય લોકો અથવા વગદાર લોકો સાથે સંબંધોમાં સામીપ્ય રહેશે અને તમે અત્યાર સુધી તેમની સાથે સાચવેલા સંબંધો જ તમને ફાયદો કરાવશે. આપને દરેક કાર્યમાં સફળતા મળશે. કામકાજના સ્થળે કાર્યસંતોષ મળશે. જમીન-મિલકત સંબંધી લેવડ-દેવડ થશે. જીવનસાથી જોડે સંબંધોમાં મધુરતા આવે. જાતીય સંબંધોની પણ અવારનવાર ઈચ્છા વધશે. અવિવાહિતોને જો લગ્નનું આયોજન હોય તો હાલમાં સમય આપની તરફેણમાં છે. તા. 27 અને 28 દરમિયાન બેંકની ગતિવિધિઓમાં વ્યસ્ત રહેશો. મહેનત અને પરિશ્રમનો પુરેપુરો લાભ મેળવશો. આપ આપની આવક વધારવા માટે બુદ્ધિથી ચતુરાઈ પૂર્વક નિર્ણય લેશો. મકાનમાં કોઈ પરિવર્તનની સંભાવના છે. સપ્તાહના છેલ્લા દિવસે માનસિક અજંપો વધુ રહેશે જેથી કામકાજમાં ઓછુ મન લાગશે. નિર્ણય લેવામાં ખૂબ સાવધાની રાખવી.